cyanic-selkie/wikianc huggingface dataset:
Simetrija
Architektūra
Modernioji architektūra atsisakė tiesmuko simetrijos taikymo, buvo net teigiama, kad tik blogas architektas kliaujasi „simetrišku blokų, masių ir struktūrų derinimu“. Kartu su vadinamuoju tarptautiniu architektūros stiliumi įsigalėjo formų simetrijos ir asimetrijos derinimas, pereinantis į darniai paveikią kompoziciją.
Puodininkystė ir metalo kalyba
thumb|left|200px|[[Puodininkystė|Žiedimo ratas leidžia išgauti sukimo simetriją.]]
Atradus žiedimo ratą, puodžiai ėmė gaminti griežtai simetriškus molinius dirbinius, kurių pjūvis būdavo visiškai simetriškas, o vertikali forma – labai įvairi. Simetriškumą suteikia pats tokios gamybos būdas, o puošyba leidžia kurti įvairias regimosios simetrijos atmainas.
Nors kaltų metalinių indų gamyba nepasižymėjo technologiniu simetriškumu, vis dėlto paviršiaus dekoravimas dažnai būdavo dėstomas simetriškai. Kalviai dažnai jungdavo atskiras kalybos detales į simetriškus daiktus.
Audimo ir kilimų raštai
Audimų, ypač tradicinių, ir kilimų raštai beveik visada yra simetriški. Dažnai tekstilės detalių simetrija yra įvairi, jose dera daugelis simetrijos atmainų (veidrodinė, sūkio, slinkties). Kai kuriuose kraštuose didesni tekstilės gaminiai (pavyzdžiui, lovatiesės) susiuvami iš atskirai paruoštų mažų kvadratinių skiaučių. Taip savaime susidaro kvadratinis paklotas, dažniausiai iš 9, 16 ar 25 simetriškai suderintų skirtingų lopų (pavyzdžiui, 3x3 užklotas gali būti išdėstytas iš 5 vienokių, kampiniai ir vidurinis, ir 4 kitokių lopų).
Tradiciniuose lietuviškuose audimo raštuose taip pat yra visų simetrijos atmainų. Čia dažnai įsipina ir vadinamoji spalvinė simetrija, kai simetrija sudėtingėja dėl to, kad vienodos detalės spalvinamos skirtingai.
thumb|300px|right|Persiško kilimo detalė.
Panašiai yra ir su kilimų raštų simetrija. Paprastesni kilimai, kaip Amerikos indėnų, raštuoti nesudėtingais įstrižais ir stačiakampiais motyvais. Daugelis rytietiškų, tarp jų, garsiųjų persiškų kilimų yra raštuoti sudėtingai, taikant atspindžio, centrinę ir stūmos raštų simetriją. Suprantama, kad keturkampė kilimo forma reikalauja motyvų, atitinkančių ketvirtos eilės simetriją, kurios ašys (atspindžio plokštumos) eina per stačiakampį horizontaliai ir vertikaliai.
Muzika
Simetrija nėra būdinga vien vaizduojamajam menui. Ji ne mažiau svarbi muzikoje: tiek jos kūrimui, tiek suvokimui.
Muzikos garsų junginiai
Simetriją daugelis kompozitorių (Stevas Reichas, Bela Bartokas ir kiti) naudoja, kurdami formalius garsų junginius (pavyzdžiui, ABCBA). Klasikinėje muzikoje taip pat apstu simetriškų darinių. Bachas savo kūriniuose nevengdavo simetriškų sukeitimų ir pastovių pasikartojimų, pavyzdžiui, „Fuga Nr. 21“.
Tonų struktūros
Simetrija yra svarbi ir muzikinių dermių (įskaitant gamas) ir akordų sandarai. Štai, diatoninės gamos garsai išdėstyti asimetriškai, tarp gretimų garsų esti penki tono ir du pustonio dydžio intervalai. Diatoninės dermės sandarą (t. y. tonų ir pustonių išsidėstymą) raiškiai iliustruoja fortepijono klaviatūra (du tonai, pustonis, trys tonai, pustonis); baltais fortepijono klavišais galima pagroti septynias skirtingas diatonines dermes. O diatoninės dermės priešybė yra chromatinė dermė, kurią sudaro dvylika pustonių išsidėsčiusių tolygiai. Šios dermės oktavą sudaro 12 tolygių dalių. Atstumai tarp visų gretimų chromatinės dermės garsų yra lygūs pustoniui, todėl šios dermės muzikiniai garsai yra išdėstyti simetriškai. Iliustracijoje matyti, kaip muzikiniai garsai išsidėstę tonikos ir vienas kito atžvilgiu.
Kituose menuose ir amatuose
thumb|[[Keltai|Keltiškas meninis raizginys]]
Simetrija aptinkama daugelyje taikomojo meno ir amatų gaminiuose. Tarp jų stiklo karoliukų vėriniai (biseris), baldai, makrame, kaukės, muzikos instrumentai ir kita. Simetrija ypatingai svarbi olandų grafiko Maurico Ešerio kūryboje, taip pat pasikartojančiuose sienų apmušalų, keraminių plytelių, mozaikų, batikos dirbiniuose.
Simetrija estetiniu požiūriu
Simetrijos vertinimas estetiniu požiūriu yra nevienareikšmiškas. Žmonėms atrodo, kad dvipusė (bilateralinė) veido simetrija yra patraukli, kad ji rodo sveikatą ir genetinį tvarumą. Kita vertus, ypač griežtas simetriškumas suvokiamas kaip nuobodus ir neįdomus. Žmonės daugiausiai grožisi tokiais pavidalais, kurie yra tik sąlyginai simetriški, bet kartu turi šiokios tokios asimetriškos įvairovės. Palyginkite iliustracijos tikrąjį veidą su kairiuoju, kuris sudarytas iš grynai simetriškai išdėstytų kairiųjų veido pusių, iš dešiniuoju, sudarytu iš dešiniųjų pusių.
Literatūra
Aguonulės
Marco Etcheverry
Markas Antonijus Ečeveris Vargasas (Marco Antonio Etcheverry Vargas; g. 1970 m. rugsėjo 26 d.) – buvęs Bolivijos futbolininkas, rungtyniavęs saugo pozicijoje. Laikomas vienu geriausių visų laikų Bolivijos futbolininkų.
Karjera
Karjerą pradėjo Bolivijoje, gimtojo Santa Kruso klube „Club Destroyers“. Vėliau rungtyniavo Ispanijoje, Čilėje, Kolumbijoje, Ekvadore, tačiau ryškiausią karjeros dalį praleido JAV klube „D.C. United“. Su juo Ečeveris laimėjo 3 MLS taurės, CONCACAF Čempionų lygą, o 1998 m. išrinktas geriausiu MLS žaidėju. Futbolininko karjerą 2004 m. baigė Bolivijos klube „Club Bolívar“.
Markas Ečeveris Bolivijos rinktinėje rungtyniavo 14 metų, sužaidė 71 varžybas ir įmušė 13 įvarčių. Jis ženkliai padėjo komandai pateikti į 1994 m. pasaulio čempionatą. Tiesa, pačiame čempionate jau pirmose varžybose po kelių minučių gavo raudoną kortelę už pražangą prieš Vokietijos žaidėją Lotarą Mateusą.
2009 m. Ečeveris kaip futbolo treneris debiutavo Ekvadoro klube „Sociedad Deportiva Aucas“, tačiau po kelių mėnesių buvo atleistas.
Suharto
Suharto (Haji Muhammad Soeharto; g. 1921 m. birželio 9 d. Kemsuke, Džogjakartoje – m. 2008 m. sausio 27 d. Džakartoje) – ilgametis Indonezijos prezidentas (1967–1988 m.), generolas, politikas.
Biografija
Gimė Javos saloje, Kemsuko kaime. Pradžioje buvo banko klerku. 1940-42 m. tarnavo kolonijinėje olandų armijoje, įgijo seržanto laipsnį. 1943-45 m. dalyvavo kovose prieš japonų okupantus. 1945-49 m. dalyvavo Indonezijos išsivadavimo kovose, vadovavo batalionui. 1962 m. įgijo generolo – majoro laipsnį. Paskutiniais Sukarno valdymo metais, Suharto sustabdė kairiųjų jėgų planuotą perversmą. Jis taip pat ėmėsi taikyti represijas komunistinėms Indonezijos jėgoms. 1968 m. tapo faktiniu šalies vadovu ir valdė Indoneziją daugiau nei 30 metų. Suharto valdymas pasižymėjo autoritarizmu ir militarizmu. Jam valdant okupuotas Rytų Timoras, neorganizuoti laisvi rinkimai, persekiojamos kairiosios partijos, klestėjo korupcija. 1998 m. dėl ekonominės krizės ir visuomenės spaudimo Suharto atsistatydino iš prezidento pareigų.
2007 m. pradėtas Suharto teismo procesas, bet dėl prastos diktatoriaus sveikatos nuolat buvo atidedamas. 2008 m. sausio 27 d. m. Suharto mirė dėl daugelio organų veiklos sutrikimo.
Žilasis švilpikas
Žilasis švilpikas (Marmota caligata) – švilpikų (Marmota) genties graužikas. Paplitęs Šiaurės Amerikos šiaurės vakarų kalnuotoje dalyje. Didžiausia populiacija aptinkama Aliaskoje.
SEB Enskilda
Istorija Lietuvoje
1998 m. Vilniaus bankas, SEB grupės narys, įsigijo 70 % „VilFima“ akcijų. VilFima pakeitė pavadinimą į „VB Vilfima“, taip parodydama savo priklausomybę didžiausiam Lietuvos bankui.
2002 m. Vilniaus bankas išpirko likusius 30 % „VB Vilfimos“ akcijų ir tapo vieninteliu jos akcininku. Nuo 2002 m. VB Vilfima specializuojasi teikiant įmonių finansų paslaugas.
2005 m. VB Vilfima pakeitė pavadinimą į SEB Vilfima ir išplėtė savo veiklą į Latviją ir Estiją. Biurai - Vilniuje, Rygoje ir Taline ir bendradarbiaujama su visais SEB grupės bankais Baltijos šalyse: SEB Vilniaus banku, SEB Unibanka ir SEB Eesti Ühispank.
Mėnulis (reikšmės)
Mėnulis gali reikšti:
Lună (dezambiguizare)
Vilniaus rajono savivaldybės taryba 1997–2000 m.
Vilniaus rajono savivaldybės taryba – Vilniaus rajono savivaldybės atstovaujamoji institucija, išrinkta 1997 m. kovo 23 d.
Veikla
Rajono mere antrą kartą išrinkta Leokadija Janušauskienė, jos pavaduotoju Jan Sinicki. Savivaldybės administratoriumi paskirtas Jan Antoni Jankovski.
Vytauto Didžiojo universiteto Katalikų teologijos fakultetas
Vytauto Didžiojo universiteto Katalikų teologijos fakultetas – VDU struktūrinis padalinys, turintis fakulteto statusą. Fakultetas įsikūręs Kaune, Gimnazijos g. 7, buv. Zitiečių rūmuose. Fakulteto Didysis Kancleris Metropolitas Arkivyskupas Sigitas Tamkevičius. Fakulteto dekanas dr. B. Ulevičius.
Struktūra
Mokslo ir studijų padaliniai: Tyrimų centrai:
Valgomasis ananasas
Valgomasis ananasas (Ananas comosus) – bromelijinių (Bromeliaceae) šeimos augalų rūšis. Tai vienintelė komerciškai auginama ananasų rūšis.
Biologija
Tai daugiametis, 1–1,5 m aukščio augalas. Lapai kardiški, aštriais kraštais 30–100 cm ilgio, supa storą stiebą. Vaisius sudėtinis, susidaro iš žiedyno žiedų. Juose gausu magnio, vitamino C, vitamino B1.
Kilmė
Augalas kilęs iš Pietų Amerikos, kaip manoma, Brazilijos, Paragvajaus ir Urugvajaus regiono. Dar iki Amerikos atradimo, šie vaisiai paplito po žemyną. 1493 m. Kristupas Kolumbas ananasus pamatė Gvadelupoje ir atgabeno į Europą (tai buvo pirmasis bromelijinis augalas, išvežtas iš Amerikos). Vėliau ananasai pradėti auginti Havajuose, Filipinuose, o nuo XIX a. – daugelyje tropinių šalių, taip pat šiltnamiuose, namuose. Pavadinimas ananasas kilo iš tupių kalbų žodžio nanas, reiškiančio „puikus vaisius“. Per portugalus šis pavadinimas paplito daugelyje kalbų. Anglai vaisių vadina pineapple, o ispanai piña dėl jo panašumo į pušies kankorėžį.
Panaudojimas
Ananaso vaisiai valgomi švieži, naudojami sulčių, kokteilių (ypač piña colada), kitų gėrimų gamyboje. Yra populiarus desertų (ledų, tortų, pyragų) ingredientas, taip pat dedamas į picas, vaisių salotas ir kitus patiekalus.
Buktos miškas
miniatiūra|250px|right|Pažintinio tako pradžia Buktos miškas – miškas Marijampolės savivaldybės teritorijoje, 6 km į pietryčius nuo Liudvinavo.
Geografija
Plotas 3370 ha, mišku apaugę 2790 ha. Valstybinių miškų plotas 3190 ha; priklauso Marijampolės miškų urėdijos Buktos ir Žaltyčio girininkijoms. Vakarinė dalis siekia Šešupę, rytinė – Žuvinto palias. Vakariniu pakraščiu eina plentas, netoli teka Žalsvelė. Paviršius banguotas, į rytus žemėja.
Per Buktos mišką eina pažintinis takas, sudarytas iš 2 trasų: ilgosios trasos ilgis – 1,7 km, trumposios – 1,3 km.
Medynai
Augavietės labai derlingos, labai derlingos laikinai užmirkusios ir užmirkusios. 21 % miško yra ekosistemų apsaugos, 29 % apsauginio, 50 % ūkinio. Kultūrinės kilmės medynų tik 4 %. Beržų yra 39 %, juodalksnynų 18 %, drebulynų 15 %, eglynų 13 %, uosynų 6 %, pušynų, ąžuolynų ir skroblynų po 3 %.
Jaunuolynai sudaro 9 %, bonitetas I, 2, skalsumas 0,71, tūris 20,2 m³/ha, kasmet priauga 7 m³/ha. Miškas sudaro vieną kompleksą su iš rytų pusės prisišliejančiomis Žuvinto paliomis.
Miške nemažai saugomų, į Raudonąją knygą įrašytų augalų ir gyvūnų, ypač paukščių, tokių, kaip juodasis gandras, tetervinas, erelis žuvininkas, mažasis erelis rėksnys. 2019 m. aptiktos naujos ir iki šiol Lietuvoje nematytos grybų rūšys, kurioms labiau tinka Centrinės ir Pietų Europos miškai: didžioji musmirė (Amanita ceciliae), juodataškė skydabudė (Pluteus umbrosus), geltonlakštis klumpiaausis (Crepidotus crocophyllus) ir rudoji virvuotė (Funalia gallica).
Valstybės saugomi gamtos paveldo objektai: Buktos ąžuolas, Grįstakelio ąžuolas.
Istorija
1863 m. miške slapstėsi sukilėliai. 1945 m. rugpjūčio 5 d. – rugsėjo mėn. vyko Palių mūšis: trys NKVD pulkai su artilerija puolė Buktos miško ir Žuvinto palių partizanus, žuvo daug enkavedistų ir 12 partizanų. 1999 m. miške pastatytas atminimo ženklas 1949 m. birželio 16 d. žuvusiems Tauro apygardos Vytauto rinktinės Ąžuolo kuopos partizanams.
Arvydas Macijauskas
Arvydas Macijauskas (g. 1980 m. sausio 19 d. Klaipėdoje) – buvęs krepšininkas, Lietuvos nacionalinės rinktinės atakuojantis gynėjas. Žinomas pravarde Macas.
Karjera
2005 m. liepos viduryje susitarė dėl 3 metų kontrakto su Naujojo Orleano „Hornets“ klubu. 2005 m. pabaigoje su New Orleans/Oklahoma City Hornets debiutavo stipriausioje pasaulio krepšinio lygoje – NBA. 2005–2006 sezonas jam nebuvo sėkmingas, nes buvo arba labai trumpai išleidžiamas į aikštelę, arba net neregistruojamas rungtynėms. 2006 m. liepą pasirašė ketverių metų 9 mln. eurų vertės sutartį su Pirėjo Olympiacos ir tapo brangiausiu krepšininku Europoje. 2006 metų Pasaulio krepšinio čempionate Japonijoje su Lietuvos rinktine užėmė 7 vietą.
2006 m. rugsėjį A. Macijauskas patyrė sunkią Achilo sausgyslės traumą ir negalėjo sportuoti net 6 mėnesius. 2007 m. kovo 31 d. jis grįžo į aikštelę, rungtynėse prieš Atėnų „Egaleo“ per 14 min. pelnė 7 taškus.
2008 m. rugpjūčio mėn. krepšininkas patyrė traumą treniruodamasis Klaipėdoje. Tai sužinojęs klubas nebuvo patenkintas ir padavė A. Macijauską į teismą dėl sutarties pažeidimo, siekdamas nutraukti su juo sutartį ir nemokėti likusios sutarties dalies. Tačiau teismas užsitęsė daugiau nei 1,5 m. ir galų gale paaiškėjo, kad klubas neturės sumokėti 4,4 mln. likusios sutarties dalies.
2010 m. gegužės mėn. buvo įtrauktas į išplėstinį Lietuvos krepšinio rinktinės kandidatų sąrašą, tačiau joje taip ir nepasirodė, o 2010 m. birželio 8 d. paskelbė apie karjeros pabaigą dėl nugaros išvaržos.
Mua
Mua (Muʻa) – antras pagal dydį Tongos miestas, esantis Tongatapu salos rytinėje dalyje, Hahake apygardoje.
Istorija
Vienu metu (maždaug prieš 2000 m.) Mua buvo Lapita kultūros centras.
Nuo XII amžiaus buvo Tu’i Tonga imperijos sostinė, ir čia rezidavo dviejų lygiagrečių Tongos dinastijų – Tui Tonga ir Tui Haatakalaua atstovai. Miestas buvo padalintas į dvi dalis – Lapaha ir Tatakamotonga. Lapahoje rezidavo Tui Tonga, čia stovėjo rūmai, skirti jiems ir jų žmonoms. Tatakamotongoje, tuo tarpu, gyveno žemesnio rango didikai.
Nors nuo XVII a. pasaulietinė Tongos dinastija Tui Kanokupolu rezidavo vakarinėje salos dalyje (Kanokupolu vietovėje), Mua oficialiai išliko imperijos sostine ir buvo svarbus religinis centras. Galutinai Tongos sostinė į naują vietą Nukualofoje perkelta tik 1875, kas patvirtinta pirmojoje Tongos konstitucijoje.
Nenugalimasis
Nenugalimasis – lenkų rašytojo Stanislavo Lemo mokslinės fantastikos romanas, išleistas 1964 m. Jame nagrinėjamos spiečiaus intelekto, mechaninės evoliucijos ir mikrobotų idėjos.
„Nenugalimasis“ yra išplėtotas iš apsakymo, išleisto rinkinyje „Nenugalimasis ir kitos istorijos“.
Kūrinyje „Nenugalimasis“ yra kosminio laivo pavadinimas. Šiuo laivu į neištyrinėtą planetą atskridusi ekspedicija mėgina ištirti kito kosminio laivo – „Kondoras“ – žuvimo aplinkybes.
Lomazų Šv. Apaštalų Petro ir Povilo parapija
'''Lomazų Šv. Apaštalų Petro ir Povilo parapija'''  – parapija, įsikūrusi Lomazų kaime. Parapija įkurta XV amžiuje. Parapija priklauso Sedlcų vyskupijai, Pietiniam Palenkės Bialos dekanatui. 1451 m. pastatyta pirmoji bažnyčia, kuri 1657 m. sudegė. Tais pačiais metais pastatyta nauja bažnyčia, kuri sudegė 1783 metais. Po kelerių metų pastatyta nauja bažnyčia, kuri sudegė 1795 metais. 1852 m. pastatyta nauja medinė bažnyčia, kuri 1875 m. paversta į cerkvę. Dabartinė parapijos bažnyčia pastatyta 1906-1911 metais.
Vytautas Steponas Janavičius
thumb|Vytauto Stepono Janavičiaus ir jo tėvų kapas Vytautas Steponas Janavičius (1924 m. sausio 19 d. Kaunas – 1995 m. liepos 27 d. Sidnėjus, palaidotas Aleksandrijoje, prie Šiaulių) – Lietuvos rašytojas.
Biografija
Kilęs iš dvarininkų Janavičių giminės. Senelis Vincas Janavičius – Vladimiro Zubovo ūkio administratorius, vienas iš Markso ir Engelso „Kapitalo“ leidimo lenkų kalba finansuotojų, nuo 1911 m. Aleksandrijos dvaro savininkas. Tėvas – inžinierius Vytautas Janavičius. TSRS okupavus Lietuvą dvaras buvo konfiskuotas, šeima iškeldinta.
1941 m. birželio 20 d. Kaune suimtas ir išvežtas į Lukiškių kalėjimą, po kelių dienų vežtas į Rusiją, bet geležinkelį subombardavus paleistas. 1941–1943 m. Vilniaus universitete studijavo mediciną. 1943–1945 m. tarnavo vokiečių karinėse oro pajėgose. 1946–1949 m. Freiburgo universitete studijavo ekonomiką. 1950 m. išvyko į Australiją. Dirbo dažytoju.
Kūryba
Romane „Pakeliui į Atėnus“ panaudodamas graikų mitologijos motyvus heroizmui suteikė šiuolaikinio žmogaus intelektinės refleksijos bruožų. Filosofinę ir dorinę problematiką plėtojo apsakyme „Laukas sūnui“ (1970 m.), pjesėje „Aukso puodas“ (išsp. 2004 m.) Romane Nevykėlio užrašai pavaizdavo Antrojo pasaulinio karo metų įvykius Lietuvoje. Parašė prustiško stiliaus autobiografinį romaną „Vaikystė“ („Literatūros lankai“, 1952 m., Nr.1, 1953 m., Nr.2, Jono Staniškio slapyvardžiu; nebaigtas), eilėraščių anglų kalba. Kūrybai būdingas modernus meninis pasakojimas, savitas lietuvių literatūroje psichoanalizės ir mito suaktualinimas. Tk
Arildas
Arildas (SV Arild) – maža gyvenvietė Skonės provincijoje, pietvakarių Švedijoje, maždaug už 30 km į šiaurę nuo Helsingborgo.
Arlid yra ant Molės (šved. – Mölle) ežero kranto. Miestelis nuo pat XX a. pradžios buvo populiarus kurortas.
Kazanas
Kazanas − lietuviška vyriškos giminės pavardė.
Šios pavardės moteriškosios giminės formos yra: Kazanienė (ištekėjusi moteris) ir Kazanaitė (mergautinė pavardė).
Pavardę turi šie garsesni asmenys:
Kitos reikšmės:
FK Orionas Klaipėda
Klaipėdos „Orionas“ – buvęs Lietuvos futbolo klubas iš Klaipėdos.
Istorija
Per 1991–1992 m. sezono pertrauką klubas išformuotas, jo pagrindu suburta dukterinė „Sirijaus“ komanda.
Kazickas
Kazickas − lietuviška vyriškos giminės pavardė.
Šios pavardės moteriškosios giminės formos yra: Kazickienė (ištekėjusi moteris) ir Kazickaitė (mergautinė pavardė).
Pavardę turi šie garsesni asmenys:
KamAZ-65116
KamAZ-65116 – vilkikas gaminamas Kamos automobilių gamykloje (KamAZ) Tatarstane (Rusija).
Tarptautinė komisija nacių ir sovietinio okupacinių režimų nusikaltimams Lietuvoje įvertinti
Tikslai
Komisijos tikslai yra:
Veikla
Veikia dvi pakomisės: Nacių okupacijos nusikaltimų įvertinimo pakomisė ir Sovietų okupacijos nusikaltimų įvertinimo pakomisė. Emanuelis Zingeris nuo pat pradžių pirmininkauja komisijai.
2007 m. komisijos narys istorikas, buvęs Jad Vašem vadovas Yitzhakas Aradas paliko komisiją, Lietuvos generalinei prokuratūrai jam pateikus įtarimus, kad jis prisidėjo prie lietuvių civilių žudynių Kaniūkų kaime. Dar du nariai išėjo iš komisijos ir ji nustojo veikti.
2012 m. rugpjūčio 30 d. prezidentė Dalia Grybauskaitė atnaujino komisiją. Į Nacių okupacinio režimo nusikaltimų ir holokausto įvertinimo pakomisę paskirti Holokausto aukų ir didvyrių atminties organizacijos Jad Vašem Izraelyje atstovai Dina Porat ir Arkadijus Zeltseris, Amerikos žydų komiteto atstovas Andrew Bakeris, Milersvilio universiteto dėstytojas Saulius Sužiedėlis, Vilniaus universiteto dėstytojas Kęstutis Girnius. Į sovietinio okupacinio režimo nusikaltimų įvertinimo pakomisę paskirti tarptautinės visuomeninės organizacijos „Memorial“ Rusijoje narys Aleksandras Danielis, Amerikos žydų komiteto narys Nicolas Lane, Seimo Nacionalinio saugumo ir gynybos komiteto vadovas istorijas Arvydas Anušauskas, Jeilio universiteto atstovas Timothy Snyderis, Sorbonos universiteto atstovas Francoise Thomas ir vengrų istorikas Janos M. Raineris.
Išvados
Algimantas Kasparavičius tyrė Ribentropo-Molotovo paktą ir jo pasėkmes Lietuvai. 2001 m. kovo 22 d. komisija patvirtino susijusias išvadas.
Pirmosios sovietinės okupacijos (1940–1941 m.) tyrimai baigti ir išvados padarytos. Stasys Knezys tyrė karinių struktūrų vaidmenį ir kolaboravimą su jomis. 2001 m. kovo 22 d. patvirtintos išvados. Arūnas Striekus tyrė religinio gyvenimo žlugdymą. 2002 m. birželio 19 d. patvirtintos išvados. Inga Petravičiūtė ir Nijolė Maslauskienė tyrė saugumo, komunistų partijos ir kitų struktūrų vaidmenį ir kolaboravimą su jomis. Algirdas Jakubčionis tyrė Lietuvos okupavimą, aneksavimą ir sovietizaciją. Arvydas Anušauskas tyrė areštus, 1941 m. birželio 14-18 d. trėmimus ir sovietų vykdytas kariškių ir civilių gyventojų žudynes. Susijusios išvados patvirtintos 2003 m. gruodžio 17 d.
Padaryta dar tik dalis išvadų apie nacių okupacijos nusikaltimus. Beveik visos išvados padarytos dėl antrosios sovietinės okupacijos pirmojo etapo (1944–1953 m.), o tik pradėta tirti antrąjį etapą (1953–1990 m.).
Vertinimai
1998 m. lapkričio 6 d., Lietuvos žydų asociacijos pirmininkas Joseph Melamed laišku ragino prezidentą Valdą Adamkų pakeisti ar panaikinti komisiją, teigdamas, jog žydų tauta nukentėjo nepalyginamai daugiau, nukentėjo taip pat ir nuo lietuvių kilmės holokausto vykdytojų ir todėl šitoks lygiagretus vertinimas nepriimtinas. Minėtame laiške dėstomu J. Melamed požiūriu, komisija žydų žudynes pateisina. Šie kaltinimai laiške nedetalizuoti.
Lietuvos teatrai (leidinys)
Lietuvos teatrai – tęstinis teatrų kritikos ir informacijos rinkinys, ėjęs 1958–1960 m. Vilniuje.
Istorija
Leido LTSR teatro draugija. Paskelbė straipsnių apie Lietuvos teatrų, režisierių ir aktorių kūrybą, lietuvių autorių kūrinių pastatymus už Lietuvos ribų. Išėjo devyni numeriai. Tiražas 3500-5000 egz.
Griežionėlės
Griežionėlės – kaimas Anykščių rajono savivaldybės šiaurės vakaruose, 5 km į šiaurę nuo Andrioniškio. Kaime yra A. Baranausko ir A. Žukausko-Vienuolio memorialinio muziejaus padalinys Liudvikos ir Stanislovo Didžiulių memorialinė sodyba-muziejus, atidarytas 1968 m.
Griežionėlės ribojasi su Padvarninkų, Gyvatynės, Mendrupio, Plotų kaimais.
Istorija
Kaimas minimas nuo 1744 m. Sovietmečiu priklausė „Kalnapilio“ kolūkiui, vėliau – Andrioniškio kolūkiui.
Žymūs žmonės
Kaime yra Liudvikos ir Stanislovo Didžiulių memorialinė sodyba-muziejus (atidarytas 1968 m.; buvo draudžiamos literatūros slėptuvė). Sodyboje yra ekspozicija, primenanti čia gyvenusius ir kūrusius Liudviką Didžiulienę-Žmoną (1856–1925), bibliografą tautosakos rinkėją Stanislovą Didžiulį (1856–1927).
Saulė (reikšmės)
Saulė gali reikšti:
Kaimanai
Kaimanai (Caiman) – aligatorinių (Alligatoridae) šeimos krokodilų gentis. Paplitusi tropinėse ir subtropinėse Pietų bei Centrinės Amerikos srityse.
Gyvena pelkėse, paežerėse, paupiuose.
Kazimieraitis
Kazimieraitis − lietuviška vyriškos giminės pavardė.
Šios pavardės moteriškosios giminės formos yra: Kazimieraitienė (ištekėjusi moteris) ir Kazimieraitytė (mergautinė pavardė).
Pavardę turi šie garsesni asmenys:
Atpasakojimas
Atpasakojimas – užduotis, kai teksto turinį reikia atkurti savais žodžiais.
Atpasakojimu siekiama mokyti taisyklingai rašyti, perteikti autoriaus pagrindines mintis, sudaryti planą, pasirinkti kalbinės raiškos bei sakinių siejimo priemones.
Ledera
Mažeikių LEDERA – žiemos sporto klubas, įsikūręs Mažeikiuose, Ledo arenoje. Klubo prezidentas Algis Liubavičius, treneriai Algis Liubavičius ir Viktoras Čiginskas.
Klubas susikūrė 2006 metais ledo ritulio entuziastų Vidmanto Motuzo, Gintauto Žiulpos, Algio Liubavičiaus, Viktoro Čiginsko ir Aido Pažėros pastangomis. Atsiskyrę nuo buvusios Mažeikių „Ledo" komandos, „Lederos" ledo ritulininkai pradėjo treniruotis ir žaisti Mažeikių ledo arenoje. Komanda glaudžiai bendradarbiavo su Šiaulių „Ledo linijos" komanda, kuri padėdavo „Lederai" žaidžiant Bruocėnuose (Latvija) rengiamuose čempionatuose, o „Ledera" padėdavo „Ledo linijai" žaisti Rygoje rengtuose čempionatuose. Lietuvoje abi komandos žaidžia tik savo sudėtimi ir iki šiol yra stipriausios Vakarų Lietuvos komandos. Mažeikių „Ledera" per savo gyvavimo laiką yra laimėjusi nemažai apdovanojimų bei sėkmingai tęsia savo karjerą.
Pasiekimai
2006 m.: 2007 m.: 2008 m.: 2009 m.: 2010 m.: 2010/2011 m.: 2011 m.: 2011/2012 m.: 2012/2013 m.:
Pordenonė
Gyventojai
2009 m. mieste gyveno 51 461 žmogus. Tarp imigantų didžioji dalis atvykėlių iš Rumunijos, esama azijiečių ir afrikiečių bendruomenių.
Istorija
Pordenonė buvo įkurta viduramžiais pavadinimu Portus Naonis.
Eurazijinės voverės skraiduolės
Eurazijinės voverės skraiduolės (Pteromys) – voverinių (Sciuridae) šeimos graužikų gentis.
Pivorinė
Pivorinė – ežeras Lietuvoje, Šakių rajone, Lukšių miestelio pietrytiniame pakraštyje. Ežero ilgis iš pietvakarių į šiaurės rytus – 0,1 km, plotis – iki 0,05 km. Altitudė 56,8 m. Krantai žemi. Į rytus plyti dirbami laukai, vakarine pakrante teka upeliukas link netoliese tekančios Siesarties upės. Šalia įsikūręs Tubelių kaimas ir jame esanti į šiaurės vakarus nuo ežero buvusio Zyplių dvaro sodyba. Ežeras nenutekantis, priklauso Šešupės intako Siesarties baseinui.
SPP-1
SPP-1 buvo sukurtas 7-to dešimtmečio pabaigoje, priimtas ginkluotėn 1971 m. Šiuos pistoletus gamina Tulos ginklų gamykla. , o eksportuoja Rosoboroneksportas, Rusijos valstybinė agentūra, užsiimanti su gynyba susijusių gaminių eksportu ir importu. 300px|miniatiūra|kairėje|Pistoletas, atlaužtu vamzdžių bloku, paruošas užtaisymui šoviniais
Konstrukcija
Pistoleto konstruktorius Vladimiras Simonovas, jo šovinio konstruktoriai yra Piotras Sazonovas ir Olegas Kravčenka. V. Simonovas yra sukonstravęs ir povandeninį automatą APS.
Susidūrimas (filmas)
Susidūrimas – 1984 m. Lietuvos kino studijoje TSRS Centrinės televizijos užsakymu sukurtas dviejų serijų meninis filmas M. Sluckio romano „Saulė vakarop“ motyvais. Filmo trukmė – 133 min.
SPP-1
Konstrukcija
Po vandeniu įprastos formos kulkos yra netaiklios, šaudymo jomis nuotolis labai trumpas. Todėl SPP-1 šaudo ne kulkomis, o 4,5 mm kalibro 115 mm ilgio plieninėmis strėlėmis, sveriančiomis 12,8 g. Šios strėlės vandenyje lekia toliau ir turi didesnę pramušamąją gebą negu povandeninių šautuvų strėlės. Viso šovinio ilgis yra 145 mm ilgio, sveria 17,5 g.
Užtaisant SPP-1 į kiekvieno iš 4 vamzdžių šovinių lizdus įdedama po šovinį. Šoviniai paprastai įstatomi pasinaudojant 4 šovinių apkaba.
Variantas SPP-1M
Pistoleto modifikacija SPP-1M iš esmės mažai kuo skiriasi nuo SPP-1. Skirtumai šie:
Šlioma Fainas
Šlioma Fainas (1927 m. lapkričio 14 d. Kaune – 1991 m. liepos 13 d. Vilniuje) – Lietuvos fotožurnalistas.
Lauras
Lauras – vyriškas vardas.
Šlioma Fainas
Biografija
Prieš Antrąjį pasaulinį karą baigė Kauno komercinę mokyklą. Dirbo šaltkalviu, fotografavo, bendradarbiavo spaudoje. 1941–1945 m. kalėjo Šiaulių gete, Dachau koncentracijos stovykloje. Nuo 1949 m. – „Valstiečių laikraščio“ fotokorespondentas, 1969–1984 m. dirbo žurnalo „Buitis“ redakcijoje.
Nuo 1958 m. buvo Lietuvos žurnalistų sąjungos narys.
Lietuvos TSR Aukščiausiojo Teismo biuletenis
Lietuvos TSR Aukščiausiojo Teismo biuletenis – leidinys, ėjęs 1962–1967 m. Vilniuje.
Istorija
Ėjo keturis kartus per metus. Skelbė LTSR Aukščiausiojo Teismo plenumo nutarimus svarbiausiais teisminės praktikos klausimais, teisminių kolegijų nutartis kasacine tvarka nagrinėtose baudžiamosiose ir civilinėse bylose, straipsnius apie socialistinį teisėtumą ir teisėtvarką, aiškino tarybinius įstatymus. Tiražas 1967 m. – 6700 egz.
Redaktorius Mykolas Čapskis.
SPP-1
Variantas SPP-1M
Pistoleto SPP-1M komplekte, be paties pistoleto, yra:
Kazimieras (reikšmės)
Kazimieras - slavų kilmės vyriškas vardas, reiškiantis kalbantis apie taiką. Moteriškas variantas Kazimiera. Atsiliepia lotyniškai Casimirus, lenkiškai Kazimierz.
SPP-1
Veiksmingumas
Kuo didesnis gylis, tuo mažesnis šaudymo nuotolis, kadangi didesnis slėgis greičiau panaikina superkavitacinę tuštumą. Kai tik judanti strėlė nustoja superkavituoti, labai padidėja hidrodinaminis pasipriešinimas, ir lekianti strėlė pasidaro nebestabili.
Kazimieras (reikšmės)
Vardo diena: kovo 4.
Žymiausi žmonės turintys šį vardą:
Lenkijoje ir Lietuvoje valdę monarchai:
Griaužai (Tauragė)
Griaužai – kaimas Tauragės rajono savivaldybėje, 3 km į šiaurės vakarus nuo Šakviečio. Miške netoli kaimo rytų – vakarų kryptimi išsidėsčiusi stovi stabinė šventvietė, mitologinių akmenų grupė, vadinamasis Vaitimėnų Velnio stalas.
Vladimiras Simonovas
Vladimiras Simonovas (Владимир Васильевич Симонов; g. 1935 m.) – tarybinis rusų šaunamųjų ginklų inžinierius konstruktorius, pagarsėjęs kaip povandeninių ginklų (pistoleto SPP-1 ir APS automato) konstruktorius. Dirbo Tulos ginklų gamykloje.
Biografija
Vladimiras Vasiljevičius Simonovas gimė 1935 m. Kovrovo mieste (Vladimiro sritis, Rusija).
1957 m. baigė tarnybą Tarybinėje armijoje. Įsidarbino Centriniame Tiksliosios mašinų pramonės mokslinio tyrimo institute. Tenai dirbdamas 1960 m. baigė Maskvos radiomechanikos technikumą (specialybė radiotechnikas technologas). 1964 m. baigė Visasąjunginį neakivaizdinį politechnikos institutą (specialybė inžinierius mechanikas).
Dirbdamas perėjo pareigas nuo techniko konstruktoriaus iki vedančiojo inžinieriaus konstruktoriaus. Du jo sukonstruoti ginklai, pistoletas SPP-1 ir APS automatas priimti į ginkluotę ir gaminami serijiniu būdu. Be konstravimo užsiiminėjo ir moksline veikla.
Jonas Povilaitis
Jonas Povilaitis (g. 1948 m. sausio 14 d. Šakaliuose, Kelmės rajonas) – Lietuvos ir Radviliškio rajono savivaldybės politinis bei visuomenės veikėjas.
Biografija
Baigė Mešklydžių pradžios, Liolių aštuonmetę, Kelmės vidurinę mokyklą mokyklas. 1970 m. baigė Lietuvos žemės ūkio akademiją, inžinierius mechanikas.
Pagal paskyrimą 1970 m. pradėjo dirbti Radviliškio rajono melioracijos statybos valdyboje, 1979 m. Radviliškio rajono žemės ūkio valdybos vyr. inžinierius mechanikas, 1997 m. rajono Žemės ūkio skyriaus vyr. žemės ūkio technikos valstybinės priežiūros inžinierius inspektorius, 2003–2007 m. ir nuo 2007 m. Radviliškio rajono savivaldybės mero pavaduotojas.
Lietuvos valstiečių partijos, Valstiečių ir Naujosios demokratijos partijų sąjungos, Lietuvos valstiečių liaudininkų sąjungos narys, 1999 m. Radviliškio raj. skyriaus pirmininkas.
1995–1997 m., 1997–2000 m., 2000–2003 m., 2003–2007 m., 2007–2011 m. ir nuo 2011 m. Radviliškio rajono savivaldybės tarybos narys.
Lietuvai pagražinti draugijos Radviliškio skyriaus pirmininkas.
Sutuoktinė Laimutė, vaikai Renata, Ieva.
Transcendentinis skaičius
Transcendentinis skaičius – realusis arba kompleksinis skaičius, kuris nėra algebrinis skaičius, t. y. negali būti polinomo lygties su racionaliais arba sveikaisiais koeficientais sprendinys:
,
kur n yra natūralusis skaičius ir koeficientai a_{i} yra nelygūs nuliui racionalieji skaičiai.
Tačiau transcendentiniai skaičiai nėra reti, beveik visi realieji ir kompleksiniai skaičiai yra transcendentiniai, nes algebrinius skaičius galima suskaičiuoti, o transcendentinių skaičių yra nesuskaičiuojama begalybė.
Visi transcendentiniai skaičiai yra iracionalieji, bet ne visi iracionalieji skaičiai yra transcendentiniai. Pavyzdžiui, kvadratinė šaknis iš 2 (\sqrt{2}) – iracionalusis skaičius, bet būdamas lygties x^2-2=0 sprendiniu, jis nėra transcendentinis.
Istorija
Pirmasis žodį transcendentinis apibūdinti skaičiams panaudojo Gotfrydas Leibnicas, o savo 1682 m. veikale įrodė, kad funkcija \sin x nėra algebrinė argumentui x.
Vladislovas Valavičius
Biografija
thumb|left|150px|Vladislovas Valavičius Lietuvos didžiojo raštininko, o po to Vilniaus vyskupo Petro Valavičiaus (m. 1630) sūnus. Jaunystėje tėvo buvo atiduotas į Vladislovo IV Vazos rūmus. Dalyvavo ATR-Maskvos 1632–1634 metais kare, 1634 metais pateko į nelaisvę Rusijos vaivada Mykolas Borisovičius Šeinas paleido Vladislovą, kad tas perduotų karaliui ir didžiajam kunigaikščiui taikos pasiulymą.
Grįžęs iš nelaisvės ilgai buvo prie karaliaus. 1647 metais buvo išrinktas pasiuntiniu į ATR seimą. Chmelnickio sukilimo metu pakeitė susirgusį didijį etmoną Jonušą Kišką. Bajorų būrys jo vadovaujamas buvo kelis kartus sumuštas kazokų ir kitų sukilėlių Mozyriaus paviete. Vladislovas su būriu užsidarė Slucke. Vėliau atlaikė keletą pergalių prieš kazokus ir sukilusius valstiečius netoli Valažino, Rečycos, Bobruisko ir Čerikovo.
ATR-Maskvos 1654–1667 metų karo metu vadovavo Lietuvos kariams, 1658 metais atlaikė pergalę netoli Gluboko. Kitais metais Lietuvos armija jo vadovaujama Vladislovo Valavičiaus buvo sumušta vaivados Ivano Chovanskio karių. Švedų tvano metu lydėjo karalių į jo tremtį, Sleziją.
1667 metais Vladislovas Valavičius prisijungė prie Pacų partijos, kuriems palaikant gavo iš Lenkijos karaliaus Jono Kazimiero Vazos Lietuvos lauko etmono pareigybę. Po Jono II Kaimiero atsižadėjimo nuo sosto 1668 metais palaikė caraičio Fiodoro Aleksejevičiaus kandidatūrą į Lenkijos karaliaus sostą.
Šeima
Buvo vedęs Aną Kozel-Poklevską, nuo santuokos su kuria turėjo vienintelė dukterį Liudviką.
Rūjiena
Rūjiena (est. Ruhja) – miestas šiaurės Latvijoje, Valmieros savivaldybėje, netoli Estijos sienos. 2804 gyventojai (2021 m.).
Miesto teisės nuo 1920 m. 2009–2021 m. buvo Rūjienos savivaldybės administracinis centras.
Kazlas
Kazlas − lietuviška vyriškos giminės pavardė.
Šios pavardės moteriškosios giminės formos yra: Kazlienė (ištekėjusi moteris) ir Kazlaitė (mergautinė pavardė).
Pavardę turi šie garsesni asmenys:
KamAZ-6460
thumb|250px|KamAZ-6460
KamAZ-6460 – vilkikas gaminamas Kamos Automobilių Gamykloje (KamAZ).
Pastrėvys
Pastrėvys – kaimas Elektrėnų savivaldybėje, 9 km į pietus nuo Elektrėnų. Išsidėstęs Elektrėnų marių pietinėje pakrantėje, netoli Strėvos upės. Seniūnijos ir seniūnaitijos centras. Yra Pastrėvio pagrindinė mokykla, biblioteka (nuo 1952 m.), paštas (LT-21049).
Etimologija
Kaimo vardas yra vandenvardinis vietovardis, kilęs nuo Strėvos upės.
Istorija
1850 m. dvaras su palivarkais ir kaimas buvo Semeliškių parapijoje. XIX a. pabaigoje minimas Pastrėvio kaimas ir smuklė Trakų apskrityje. Gyvenvietė išaugo XX a. 2006 m. patvirtintas Pastrėvio herbas.
Rambyno kraštovaizdžio draustinis
Rambyno kraštovaizdžio draustinis – saugoma gamtos teritorija Lietuvoje, Pagėgių savivaldybėje, Rambyno regioniniame parke, Nemuno dešiniajame krante. Įkurtas 1960 m.
Draustinyje saugomas vieno unikaliausių ir raiškiausių Lietuvoje Vilkyškių kalvagūbrio erozinio palikuonio – Rambyno kalno kraštovaizdį su garsia Lietuvoje mitologine vieta. Be to, saugomos Nemuno slėnio terasos ir salpa, etnografiškai vertingi Bitėnų ir Bardėnų kaimai su Mažosios Lietuvos kultūros paveldo objektais (Bardėnų kaimo buvusios mokyklos sodyba, Bitėnų kaimo sodybos, Rambyno ir Bitėnų kapinės su Vydūno ir Martyno Jankaus kapais, Bardėnų ir Lumpėnų kaimų evangelikų kapinės; Martyno Jankaus sodybvietė Bitėnuose).
Yra senvaginių ežerų – Merguva, Juodežeris, Bitežeris. ~59 % ploto užima miškai (ypač pušynai, eglynai, yra beržynų, juodalksnynų, ąžuolynų). Draustinyje aptiktos 35 medžių, 54 krūmų, 597 žolių, 93 kerpsamanių ir samanų rūšys. Iš retų augalų čia sutinkami paprastoji gebenė, griovinė našlaitė, šakotoji ratainytė, jonpapartis, smiltyninis gvazdikas. Gyvena į Lietuvos raudonąją knygą įrašyti šikšnosparniai – Branto pelėausiai, rudieji nakvišos; yra didžiausia Lietuvoje baltųjų gandrų kolonija, peri juodieji gandrai, gausu paukščių giesmininkų.
Švilpiko diena (filmas)
Švilpiko diena – 1993 m. amerikiečių komedija. Filmą režisavo Harold Ramis, vaidino Bill Murray ir Andie MacDowell. Scenarijų filmui pagal Danny Rubin apsakymą parašė H. Ramis kartu su D. Rubin.
Murray vaidina egocentrišką Pitsburgo televizijos orų pranešėją Filą Konorsą, kuris vieno jo nepakenčiamiausio reportažo apie kasmet Panksatonio miestelyje švenčiamą Švilpiko dieną metu, susivokia, jog ta pati diena vis kartojasi ir kartojasi iš naujo. Galiausiai jį apninka hedonizmo pobūdis ir po keleto bandymų nusižudyti, jis ima persvarstyti savo gyvenimo prioritetus.
2006 m. filmas apibūdintas kaip „kultūriškai, istoriškai ar estetiškai reikšmingas“ ir įtraukas į JAV Nacionalinį filmų registrą.
ArtRage
ArtRage – rastrinės grafikos redaktorius, imituojantis tapymą ir piešimą. Programa skirta Windows ir Mac OS X operacinėms sistemoms. Naudojant labai realiai atrodančius įrankius, pvz., aliejinius dažus, pieštuką ar kreideles, ArtRage vartotojui leidžia tapti dailininku, neturint jokios patirties, dažų, drobės ar panašių dalykų. Galima piešti, naudojant neryškų foninį paveikslėlį, pasirinkti drobės tipą ir spalvą, plauti teptuką.
FK Progress Černâhovsk
Černiachovsko „Progress“ – Rusijos futbolo klubas iš Įsruties.
1990 metais žaidė Baltijos lygoje (užėmė 4-ąją vietą), po to žaidė Rusijos II lygoje. Iki tol komanda žaidė Karaliaučiaus srities pirmenybėse.
Rusijos varžybos
Šaltiniai:
Praplėšimas
Praplėšimas – ežeras Lietuvoje, Šakių rajone ir Rusijoje, Kaliningrado srityje, 11,5 km į vakarus nuo Kidulių, Nemuno slėnyje. Ežero ilgis iš vakarų į šiaurės rytus – 1,13 km, plotis – iki 0,05 km. Altitudė 10,9 m. ~ 1,1 ha ploto ir ~ 0,29 km ilgio ežero dalis telkšo Kaliningrado srityje, Rusijoje. Krantai žemi, aplinkui plyti pievos. Pietinėje pakrantėje stūkso miškas. Ežero šiaurrytinė dalis labai užžėlusi vandens augalais, užankanti, ~ 20 m sąsiauriu besijungianti su Nemunu. Pietryčiuose į ežerą įteka Šilupio upelis.
Marija Rasteikaitė
Marija Rasteikaitė (1930 m. balandžio 25 d. Šiauliuose – 1988 m. kovo 23 d. Vilniuje) – Lietuvos aktorė.
Biografija
1945 m. baigė Šiaulių mergaičių gimnaziją.
1952 m. Maskvoje baigė Anatolijaus Lunačiarskio valstybinį teatro meno institutą.
1952–1956 m. – Kauno valstybinio dramos teatro aktorė.
Nuo 1956 m. iki mirties – Vilniaus valstybinio akademinio dramos teatro (dabar Lietuvos nacionalinis dramos teatras) aktorė.
Vaidmenys
Kauno valstybiniame dramos teatre:
LTSR valstybiniame akademiniame dramos teatre:
Eva Cassidy
Eva Cassidy (1963 m. vasario 2 d. – 1996 m. lapkričio 2 d.) – JAV dainininkė ir gitaristė, pagarsėjusi klasikinių soulo, džiazo, bliuzo, roko, pop, folk (liaudies), kantri ir gospelo kūrinių interpretacijomis.
Jonas Virakas
Jonas Virakas (1905 m. rugsėjo 5 d. Seredžiuje – 1988 m. balandžio 30 d. Kaune) – Lietuvos architektas.
Biografija
1927 m. įstojo į Kauno meno mokyklą, kur mokėsi kartu su Liudviku Stroliu, Stasiu Ušinsku. Nutrūkus mokslams, 1929 m. įstojo į Karo mokyklą, kurią baigė 1930 m. (suteiktas karininko laipsnis).
Nuo 1942 m. Kauno dailės institute dirbo ir pedagoginį darbą. Dėstė projektavimą ir architektūrinę braižybą, taip pat interjero projektavimą bei apipavidalinimą. Nuo 1944 m. ėjo Dekoratyvinės architektūros katedros dekano pareigas.
1945 m. sovietinio saugumo suimtas ir išsiųstas į Vorkutą. Ten iš kalėjimo perkeltas į lagerį, įdarbintas Vorkutos architektūros valdyboje architektu. Dirbdamas šioje valdyboje suprojektavo Vorkutos geležinkelio stotį, keletą kitų statinių. Pašlijus sveikatai sugrąžintas į Lietuvą. 1949 m. įsidarbino Kauno „Dailės“ kombinate architektu.
Kūryba
thumb|[[Rainių koplyčia]] 1942 m. laimėjo konkursą Rainių kankinių įamžinimui. 1990 m. pagal jo sukurtus ir žmonos išsaugotus eskizus buvo parengtas koplyčios Rainiuose projektas (arch. Algirdas Žebrauskas, pastatyta 1991 m.).
Dirbdamas Kauno „Dailės“ kombinate per daugiau nei tris dešimtmečius sukūrė nemažai vaistinių, civilinės metrikacijos skyrių, aktų salių, knygynų interjerų, daugeliui jų suprojektavo baldus, dekoratyvines apšvietimo armatūras. Sukūrė metalo ir odos dirbinių, suvenyrų, dekoratyvinių albumų, iliustravo knygų.
Išskirtiniais laikomi jo suprojektuoti kavinės „Tulpė“ bei Kauno centrinio knygyno interjerai. Kiti projektai: Žemės ūkio akademijos aktų salės baldai (1960 m.) ir rektoriaus kabineto interjeras (1970 m.). Kapsuko (1963 m.), Mažeikių (1972 m.), Radviliškio (1975 m.) santuokų rūmų interjerai, baldai, šviestuvai. Birštono, Kapsuko, Kėdainių knygynų (1945–1976 m.), Jurbarko, Kėdainių, Josvainių, Kauno vaistinių (1945–1972 m.), Kauno Ziberto šilko kombinato vestibiulio (1983 m.) interjerai.
Jo sukurtiems interjerams būdingas paprastumas, logiškas ir konstruktyvus erdvės suskaidymas, dekoratyvinių akcentų naudojimas. Interjeruose naudojo metalo plastiką, dekoratyvinę keramiką.
Ardebilio provincija
Geografija
Provincija įsikūrusi Irano Azerbaidžano istoriniame regione, šiaurėje ir šiaurės rytuose ribojasi su Azerbaidžanu. Paviršius kalnuotas, iškilęs 4811 m Sabalano kalnas. Ardebilio provincija pasižymi bene vėsiausiu klimatu Irane – vasarą temperatūra retai tepasiekia 35 °C, o žiemą nukrenta iki -25 °C. Yra dideli miškų plotai.
Gyventojai
Dauguma krašto gyventojų yra azerbaidžaniečiai. Taip pat yra persų, talyšų, tatų.
Administracinis suskirstymas
Provincija padalinta į 9 šahrestanus:
Urugvajaus vyrų futbolo rinktinė
Urugvajaus vyrų futbolo rinktinė  – Urugvajaus Rytų Respublikai atstovaujanti futbolo komanda, valdoma Urugvajaus Futbolo Asociacijos (Asociación Uruguaya de Fútbol). Urugvajaus rinktinė – pirmojo pasaulio čempionato šeimininkė ir nugalėtoja, 1930 m. finale 4:2 įveikusi Argentiną. Urugvajus taip pat triumfavo ir 1950 m. pasaulio čempionate Brazilijoje.
Urugvajus du kartus yra laimėjęs olimpinį auksą – 1924 ir 1928 m. bei penkiolika kartų yra iškovojęs Copa América taurę (paskutinįjį kartą – 2011 m.).
Už Urugvajaus rinktinę yra žaidę 2 lietuvių kilmės futbolininkai – Vladas Douksas ir Leonel Pilipauskas.
Pasaulio čempionatai
Į 2010 m. čempionatą Urugvajus pateko tik po atkrintamųjų varžybų su Kosta Rika. Nepaisant to, ši komanda žengė toliausiai iš visų Pietų Amerikos rinktinių ir pakartojo 1970 m. rezultatą – pasiekė 4 vietą. Tiek pusfinalio, tiek varžybose dėl 3 vietos urugvajiečiai tik po atkaklios kovos pralaimėjo Nyderlandams (2:3) ir Vokietijai (2:3). Urugvajiečių žaidėjas Diego Forlanas įmušė 5 įvarčius ir išrinktas geriausiu čempionato žaidėju.
Argentinos transportas
thumb|right|240px|Aerolíneas Argentinas lėktuvas Boeing 737-200 Argentina turi gerai išvystytą transporto sistemą: gerą geležinkelių, kelių, oro linijų tinklą. Įmanomas susisiekimas net su atokiausiomis šalies vietomis. Gerai išvystyta viešojo transporto sistema.
Oro uostai
Svarbiausi tarptautiniai oro uostai: Buenos Airės, Rosarijas, Kordoba, Mendosa, Bariločė, El Kalafatė.
Geležinkeliai
thumb|right|240px|Traukinys į Buenos Aires Tukumano geležinkelio stotyje Geležinkelių tiesimo bumas buvo XIX a. pab. – XX a. pr. Atsiradus patogesnėms susisiekimo priemonėms, daug geležinkelio linijų tapo nebenaudojamos.
Svarbiausios geležinkelių linijos:
Automobilių keliai
thumb|right|240px|[[Santa Rosa de Kalmučita|Santa Rosa de Kalmučitos autobusų stotis]]
Svarbiausi keliai:
Vandens keliai
thumb|right|240px|Krovininis laivas Paranoje
Laivynas
Uostai ir terminalai: Bahija Blanka, Buenos Airės, Konsepsion del Urugvajus, La Plata, Punta Kolorada, Rosarijas, San Lorensas-San Martinas, San Nikolasas.
Chuventudo sala
Chuventudo sala  – sala Karibų jūroje, Kanareoso salyne, nuotolusi ~100 km į pietus nuo Kubos salos (atskirta Batabano įlankos). Priklauso Kubai, sudaro atskirą provinciją.
Salos plotas – 2419 km² (7-a pagal dydį Karibų salose). Paviršius kalvotas, šiaurinė dalis aukštesnė nei pietinė. Aukščiausia vieta siekia 303 m. Būdingi karstiniai reiškiniai, yra požeminių urvų. Klimatas tropinis jūrinis, nereti uraganai. Vyrauja drėgnieji atogrąžų miškai, šiaurėje yra pušynų. Yra vario, geležies rūdų, aukso, marmuro telkinių, mineralinių versmių.
2009 m. Chuventudo saloje gyveno 86 256 žmonių. Administracinis centras ir didžiausias miestas – Nueva Cherona. Auginami citrinmedžiai, ananasai, mangai, ryžiai, daržovės. Taip pat verčiamasi galvijų auginimu, žvejyba, turizmu.
Istorija
Chuventudo sala buvo gyvenama jau prieškolumbiniais laikais. Rytiniame krante, Punta dėl Estės urve, rasti 235 uolų piešiniai. Europiečiai apie salą sužinojo 1494 m., antrosios Kristupo Kolumbo kelionės metu. Keliautojas salą pavadino La Evangelista, vėliau ji dar buvo žinoma kaip Kotoraso sala („Papūgų sala“, Isla de Cotorras), Tesoroso sala („Lobių sala“, Isla de Tesoros), Pinoso sala („Pušų sala“, Isla de Pinos). Saloje buvo įsikūrę piratai. 1925 m. sala oficialiai pripažinta Kubai. 1953–1955 m. čia buvo įkalintas Fidelis Kastro, vėliau ten įkalinti Kubos revoliucijos priešininkai (nuo 1967 m. Presidio Modelo kalėjimas paverstas muziejumi). Nuo 1978 m. sala vadinama Chuventudo („Jaunystės“) sala.
Šv. Marijos Magdalietės bažnyčia
'''Šv. Marijos Magdalietės bažnyčia''' yra 4 Lietuvos bažnyčių titulas. Šį titulą turi šios Lietuvos bažnyčios:
Kazokas (pavardė)
Kazokas − lietuviška vyriškos giminės pavardė.
Šios pavardės moteriškosios giminės formos yra: Kazokienė (ištekėjusi moteris) ir Kazokaitė (mergautinė pavardė).
Pavardę turi šie garsesni asmenys:
La Igera (Čilė)
thumb|left|150px|La Igeros komunos padėtis Kokimbo regione La Igera – miestelis Kokimbo regione (Čilė), Elkio provincijoje, La Igeros komunos centras.
La Igeros komuna
Komunos gyventojai gyvena išsibarsčiusiuose kaimuose. Punta de Čorososo (Punta de Choros) kaimas žinomas savo paplūdimiais ir pakrantėje gyvenančiais delfinais afalinomis (tai piečiausia žinoma jų gyvenama akvatorija).
Čoroso (Choros) ir Damaso (Damas) salos priklauso La Igeros komunai ir yra Nacionalinio Humboldto pingvinų rezervato dalis.
Komunos teritorijoje yra Las Kompanaso ir La Siljos observatorijos.
La Igeros komuna garsėjo savo iškasenomis, kurias intensyviai kasė 1855–1880 m. Tuo metu komunos teritorijoje buvo daugiau gyventojų, kurie, ištekliams pasibaigus, emigravo. Buvusio kalnakasybos klestėjimo laikotarpį primena šiaurinėje La Igeros miestelio dalyje stūksančios bergždžių uolienų krūvos.
Komunoje stinga geriamo vandens, dėl ko komunos gyventojai skundžiasi tiek vietinei, tiek regiono valdžiai.
La Igeros komuna ribojasi:
Demografija
Komunos plotas 4158 km². 2006 m. gyventojų skaičius – 3721 gyv. (gyventojų tankis 0,89 žm./km²).
Komunos administracinis suskirstymas
Komuną sudaro 9 rajonai:
Naujininkai (Tauragė)
Naujininkai – kaimas Tauragės rajono savivaldybėje. Naujininkų laukai matosi vos užvažiavus ant Pagramančio įkalnės, važiuojant nuo Tauragės. Naujininkuose auga vienas iš 10 „Tūkstantmečio parkų“, taip pat kaime stūkso sunkiai prieinamas ir menkai prižiūrimas Naujininkų (Kuturių) piliakalnis.